અંકલેશ્વર- ભરૂચને જોડાતા નેશનલ હાઇવે નંબર 8 પર આવેલા સરદાર બ્રિજ પર જેસીબી ચાલકે ખોટી રીતે મશીન ચલાવતા બાઇક ચાલકનો ભોગ લેવાયો હતો. અંકલેશ્વરના માંડવા ગામના રહીશ હેમંતભાઈ રમણ ભાઈ પટેલ પોતાની મોટર સાઈકલ જી.જે. 16 એ.ડી.8030 લઈને ઝગડીયા તેમના મિત્ર હસમુખભાઈ સાથે ભરૂચ જઈ રહ્યા હતા. તે દરમિયાન જી.જે. 15. બી.બી.2287 નંબર ના જે.સી.બી ચાલકે ખોટી રીતે મશીન ચલાવતા હેમંતભાઈ પટેલની મોટર સાઇકલને અડફેટેમાં લીધી હતી. જેના પગલે આગળ ચાલી રહેલા અન્ય એક ડમ્ફર સાથે ભટકાતાં ગંભીર ઇજાના પગલે હેમંતભાઈ પટેલનું ઘટના સ્થળે જ મોત નીપજ્યું હતું. જેસીબી ચાલક ઘટન બાદ ફરાર થઈ ગયો હતો.